Anexa nr. 1 la Hotărârea de Consiliu local nr. 53/29.06.2020

**PLAN ANUAL DE ACȚIUNE**

**privind serviciile sociale administrate și finanţate din bugetul comunei Vințu de Jos pentru anul 2020**

Planul anual de acţiuni privind serviciile sociale se elaborează de către autorităţile publice locale, prin Compartimentul de Asistenţă Socială,Stare Civilă și Autoritate Tutelară în conformitate cu măsurile şi acţiunile prevăzute în Strategia de dezvoltare a serviciilor sociale a judeţului Alba, în conformitate cu prevederile Legii nr. 292/2011 a asistenţei sociale.

Planul anual de acţiune cuprinde măsuri specifice de îmbunătăţire a sistemului de asistenţă socială, date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor de la furnizorii privaţi, programul de subvenţionare, bugetul estimat şi sursele de finanţare, propuneri elaborate de Compartimentul de Asistenţă Socială, reprezentând transfigurarea în obiective a tuturor factorilor analizaţi în procesul de realizare şi dezvoltare a unui sistem de asistenţă socială coerent, adaptat nevoilor locale ale comunei Vințu de Jos.

Planul local de acţiune urmăreşte dezvoltarea serviciilor promovate precum şi crearea altora noi, pentru acoperirea unor cerinţe în creştere, pe fondul accentuării gradului de sărăcie a populaţiei.

**Caracteristicile principale ale planului de acţiune**

În cadrul Compartimentul de Asistenţă Socială al apartului de specialitate al primarului comunei Vințu de Jos măsurile de asistenţă socială se realizează consecvent şi cu prioritate în favoarea persoanelor şi familiilor în dificultate sau susceptibile de a deveni social-dependente, pentru prevenirea sau ameliorarea situaţiei de dificultate şi atenuare a consecinţelor acesteia, precum şi pentru menţinerea unui nivel decent de viaţă al persoanei sau familiei, prin acordarea unui sprijin suplimentar, constând în prestaţii şi servicii sociale. Acestea reprezintă ansamblul de activităţi realizate pentru a răspunde nevoilor sociale, precum şi a celor speciale, individuale, familiale sau de grup, în vederea prevenirii şi combaterii riscului de excluziune socială şi creşterii incluziunii sociale. Serviciile sociale sunt servicii de interes general şi se organizează în forme sau structuri diverse, în funcţie de specificul activităţilor derulate şi de nevoile particulare ale fiecărei categorii de beneficiari.

Serviciile sociale au un caracter proactiv şi presupun o abordare integrată a nevoilor persoanei, în relaţie cu situaţia socio-economică, starea de sănătate, nivelul de educaţie şi mediul social de viaţă al acesteia.

Toate aceste măsuri sunt centrate pe respectarea interesului major al persoanei în dificultate, respectarea drepturilor şi libertăţilor proprii, dreptului la opinie şi liberă alegere a măsurii sociale potrivită fiecărui caz.

În vederea facilitării accesului la aceste măsuri, în desfăşurarea activităţii serviciului se pune accent pe dezvoltarea serviciilor de informare şi centralizare a informaţiilor privind obiectivele sociale şi serviciile sociale la care poate apela, dar în acelaşi timp dezvoltarea unei relaţii nu numai informaţionale cu cetăţeanul, ci şi stimulative şi participative.

Un rol important în procesul de acordare a serviciilor sociale îl are desfăşurarea de acţiuni ce vizează prevenirea situaţiilor de risc şi combatere a acestora, prin educarea şi informarea adecvată a tinerilor, părinţilor şi familiilor în ansamblul lor.

**Grupuri şi persoane defavorizate cu nevoi sociale care fac obiectul măsurilor propuse prin**

**PLANUL ANUAL DE ACŢIUNE**

1. Copii şi tineri

• Din familiile aflate în situaţie de risc, fără venituri sau cu venituri foarte mici, ori care beneficiază de ajutor social

• Din familii fără venituri sau cu venituri reduse care beneficiază de alocaţii privind susţinerea familiei

• Aflaţi în stare de abandon şcolar

• Cu probleme de sănătate ca o consecinţă a sărăciei

• Cu handicap, alte boli incurabile

• Ai căror părinţi sunt plecaţi la muncă în străinătate

• Ai căror părinţi se află în divorţ

• Delincvenţi juvenili

1. Alte grupuri şi persoane vulnerabile

• Persoane adulte fără adăpost

• Persoane fără venituri sau cu venituri foarte mici

• Persoane fără acte de identitate

• Familii lipsite de locuinţă sau cu condiţii precare de locuit

• Familii aflate în risc de abandon

• Persoane cu deficienţe fizice, senzoriale, psihice neîncadrate în grad de handicap şi neluate în evidenţa serviciilor de specialitate

• Femei sau mame defavorizate: fără adăpost, fără venituri, singure, cu mulţi copii, victime ale violenţei domestice

• Vârstnici singuri, fără reprezentanţi legali, fără venituri, cu probleme de sănătate, marginalizaţi social

**Obiective generale urmărite prin PLANUL ANUAL DE ACŢIUNE**

1. Monitorizarea şi creşterea calităţii serviciilor sociale oferite precum şi asigurarea continuităţii acestora pe plan local

2. Promovarea transparenţei şi facilitarea accesului membrilor comunităţii la serviciile sociale

3. Dezvoltarea şi îmbunătăţirea serviciilor sociale acordate persoanelor defavorizate

**Noi măsuri propuse de întărire a capacităţii instituţionale**

1. Perfecţionarea personalului din cadrul Compartimentul de Asistenţă Socială, în vederea aplicării eficiente a legislaţiei în vigoare

2. Susţinerea de schimburi de experienţă cu alte UAT-uri, participarea la seminarii, conferinţe, ateliere de lucru pentru informarea adecvată a personalului şi alinierea la tendinţele actuale de lucru în administraţia publică locală prin urmărirea modelelor de bună practică

3. Lărgirea bazei de date cuprinzând beneficiarii şi serviciile de asistenţă socială

4. Identificarea de noi oportunităţi în asistenţă socială şi elaborarea de noi proiecte pentru obţinerea de finanţare internă sau externă

**PLANUL ANUAL DE ACŢIUNE PRIVIND SERVICIILE SOCIALE**

**ŞI MĂSURILE PROPUSE PENTRU REALIZAREA PROGRAMULUI SOCIAL**

**OBIECTIVE GENERALE, obiective specifice şi măsuri** **de realizare**

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Obiective generale** | **Obiective specifice** | **Activități desfășurate** | **Finanțare** | **Indicatori** | **Termen** |
| 1. | Monitorizarea și creșterea calității serviciilor sociale oferite pe plan local, precum și asigurarea continuității acestora. | * 1. Identificarea problematicii sociale existente în plan local prin analizarea nevoilor sociale, și a situațiilor de vulnerabilitate a beneficiarilor de servicii sociale.   2. Promovarea unui sistem de furnizare a serviciilor sociale bazat pe urgența situației de nevoi și prioritatea recunoscută de comunitate.   3. Creșterea calității pregătirii resurselor umane cu atribuții în domeniul asistenței sociale.   4. Informarea și sensibilizarea opiniei publice cu privire la problema persoanelor aflate în dificultate și a vârstnicilor.   5. Consilierea și medierea în vederea cunoașterii de către persoanele aflate în dificultate, a beneficiilor de asistență socială acordate pe plan local. | * Analizarea și înregistrarea cererilor de servicii sociale în vederea stabilirii clare a nevoilor sociale existente. * Adaptarea serviciilor sociale la tipurile de beneficiari și situațiile de vulnerabilitate. * Soluționarea cu precădere a problemelor sociale urgente prin acordarea de ajutoare de urgență aprobate prin hotărâri ale Consiliului Local,la propunerea primarului. * Însușirea de către personal a legislației în vigoare, aplicarea și adaptarea acesteia la problematica socială existentă. * Evaluarea resurselor umane existente, precum și a nevoilor de formare a personalului. * Acțiuni umanitare cu ocazia sărbătorilor legale sau alte situații deosebite. * Consiliere socială primară. | Buget local  Buget local  Buget local  Buget local  Sponsorizări  Buget local | Nr. beneficiari ai serviciilor sociale  Nr. cereri de ajutoare soluționate în regim de urgență  Evaluare periodică a personalului  Nr. companii de ajutoare organizate  Nr. persoane consiliate și mediate | Permanent  Permanent  Anual  Ocazional  Permanent |
| 2. | Promovarea transparenței și facilitarea accesului membrilor comunității la beneficii și servicii sociale | 2.1 Acordarea de asistență și protecție socială pentru familiile/persoanele fără venituri sau cu venituri reduse- Legea nr. 416/2001  2.2 Acordarea de prestații în bani- alocații de susținere a familiei, a alocației de stat.  2.3 Măsuri de asistență socială pentru familie/persoane fără venituri sau cu venituri reduse, în peropada sezonului rece-OUG nr. 70/2011  2.4 Măsuri de sprijinire pentru persoanele aflate în dificultate prin programe de ajutorare  2.5 Acordarea de servicii și mediere socială destinate persoanelor vârstnice asistate la domiciliu  2.6 Măsuri de protecţie şi asistenţă acordate persoanelor cu handicap  2.7 Măsuri de asistenţă în domeniul protecţiei copilului, combaterea violenţei în familie şi medierea conflictelor familiale | * Acordarea ajutorului social și sprijinirea beneficiarilor de ajutor social la plata cheltuielilor de încălzire cu lemne a locuinței în perioada sezonului rece. * Sprijinirea populației în vederea completării formularelor pentru acordarea alocațiilor de susținere a familiei precum și a alocațiilor de stat * Sprijinirea populației în vederea completării formularelor pentru ajutorul pentru încălzirea locuinței în perioada sezonului rece. * Distribuirea de produse alimentare către categoriile sociale defavorizate în cadrul programului POAD * Distribuirea de lapte praf pentru copii cu vârsta cuprinsă între 0-1 an. * Servicii asigurate persoanelor vârstnice la domiciliu * Întocmirea anchetelor sociale pentru obţinerea gradului de handicap şi acordarea indemnizaţiei lunare * Sprijinirea familiei în vederea prevenirii abandonului copiilor, a delincvenţei juvenile * Consiliere socială primară | Buget stat  Buget stat  Buget stat  Program European  DSP ALBA  Buget local  Buget local  Buget local  Buget local | Nr. beneficiari  59  Nr. beneficiari ASF 35,  Alocații de stat 40  Nr. cereri lemne, gaz natural 53-lemne și combustibili solizi, 6-gaz sau energie electrică  Nr. beneficiari: 195  Nr. beneficiari: 12  Nr. beneficiari: 1000  Nr. beneficiari indemnizații ph: 50  Nr. asistenți personali: 45  Nr. caz minori cu măsură-1 | Permanent  Permanent  ,  Sezonier  Anual  Lunar  Permanent  Permanent  Permanent  Permanent |
| 3. | Dezvoltarea şi îmbunătăţirea serviciilor sociale acordate persoanelor defavorizate |  | * Perfecţionarea personalului din cadrul Compartimentul de Asistenţă Socială, în vederea aplicării eficiente a legislaţiei în vigoare * Susţinerea de schimburi de experienţă cu alte UAT-uri, participarea la seminarii, conferinţe, ateliere de lucru pentru informarea adecvată a personalului şi alinierea la tendinţele actuale de lucru în administraţia publică locală prin urmărirea modelelor de bună practică * Lărgirea bazei de date cuprinzând beneficiarii şi serviciile de asistenţă socială * Identificarea de noi oportunităţi în asistenţă socială şi elaborarea de noi proiecte pentru obţinerea de finanţare internă sau externă | Buget local  Buget local |  | La 2 ani  Permanent  Permanent  Permanent |

Vinţu de Jos, 29.06.2020

**Contrasemnează pentru legalitate,**

**PREŞEDINTE DE ȘEDINŢĂ SECRETAR GENERAL UAT,**

Ioan Florin Abrudean Claudia Lavinia Muntean